open-index/open-wikipedia-markdown huggingface dataset:
Ίγκορ Σμιρνόφ

Ο **Ίγκορ Σμιρνόφ** (*Igor Smirnov*, γενν. στις 23 Οκτωβρίου του 1941) ήταν ο πρόεδρος της μη διεθνώς αναγνωρισμένης Δημοκρατίας της Υπερδνειστερίας (Τρανσνίστρια) από την 1 Οκτωβρίου 1991 ως τις 30 Δεκεμβρίου 2011 . Με καταγωγή από την Καμτσάτκα, εργάστηκε σε μεταλλωρυχεία και το 1987 έφτασε για πρώτη φορά στη σοσιαλιστική δημοκρατία της Μολδαβίας.

## Καριέρα
Εξελέγη Πρόεδρος στο Ανώτατο Σοβιέτ στην Τρανσνίστρια και κήρυξε την ανεξαρτησία της χώρας στις 2 Σεπτεμβρίου 1990. Ανέλαβε Πρόεδρος της Δημοκρατίας, την 1η Δεκεμβρίου 1991. Νωρίτερα, τον Αύγουστο του 1991 είχε φυλακιστεί και από τις 29 Αυγούστου ως την 1η Οκτωβρίου του 1991 αρχηγός κυβερνήσεως ανέλαβε προσωρινά ο Αντρέι Μανόιλοβ, με τον τίτλο πρόεδρος της Δημοκρατίας.

Στη δημοκρατία διεξήχθησαν εκλογές το 1991, 1996, το 2001 και στις 10 Δεκεμβρίου του 2006. Καμία άλλη χώρα εκτός από την ίδια δεν αναγνώρισε τις εκλογές. Ο Σμιρνόφ εξελέγη με μεγάλα ποσοστά και στις 4 εκλογές: στις 23 Δεκεμβρίου 1996 έλαβε 72% έναντι 20% για το Βλαντιμίρ Μαλάχοφ, στις 9 Δεκεμβρίου του 2001 κέρδισε 81,9% έναντι 6,.7% για τον Τομ Ζένοβιτς και 4.6% για τον Αλεξάντερ Ραντσένκο και επανεξελέγη στις εκλογές του 2006.

Έπειτα από τις προεδρικές εκλογές του 2011, ο Σμιρνόφ ήρθε 3ος με 24,82% των ψήφων στον πρώτο γύρο και έμεινε εκτός του δεύτερου γύρου, στον οποίο επικράτησε τελικά ο Εβγκένι Σεφτσούκ με 2ο τον Ανατόλι Καμίνσκι. 

Ο Σμιρνόφ δήλωσε ότι θα αποχωρήσει από την πολιτική όταν η χώρα του αναγνωριστεί ως κυρίαρχο κράτος.

## Παραπομπές


## Εξωτερικοί σύνδεσμοι
* Ίγκορ Σμιρνόφ 
* "Igor Smirnov: The man who wouldn't be king" 

Κατηγορία:Μολδαβοί πολιτικοί
Κατηγορία:Πρόεδροι της Υπερδνειστερίας
Χαρίεσσα Ημαθίας

Η **Χαρίεσσα,** προηγούμενες ονομασίες *Ντόλνο Κοπάνοβο* (και *Κάτω Κοπανός*) είναι χωριό της Κεντρικής Μακεδονίας στην Περιφερειακή Ενότητα Ημαθίας. Βρίσκεται σε εύφορη περιοχή που αρδεύεται από την περιφερειακή διώρυγα της Κεντρικής Μακεδονίας και είναι κτισμένη σε  υψόμετρο 45 μέτρων. Απέχει περίπου 11 χιλιόμετρα ανατολικά της Νάουσας και 81 χιλιόμετρα δυτικά της Θεσσαλονίκης. Ανήκει στον Δήμο Ηρωικής Πόλης Νάουσας.

Το χωριό έχει περίπου χίλιους κατοίκους  που ασχολούνται κυρίως με τη γεωργία. Περίπου 1 χιλιόμετρο ανατολικά του χωριού βρίσκεται το εξωκλήσι της Ζωοδόχου πηγής, που χτίστηκε τον 16ο αιώνα και επιδιορθώθηκε το 1924. Στα 2 χιλιόμετρα δυτικά του χωριού είναι οι μακεδονικοί τάφοι των Λευκαδίων και η ευρύτερη περιοχή της αρχαίας Μίεζας. Πολύ κοντά στο κοιμητήριο του χωριού ανακαλύφθηκαν πρόσφατα αρχαίοι κιβωτιόσχημοι τάφοι.

## Ιστορία
Το χωριό πιθανώς δημιουργήθηκε κατά τον 17ο αιώνα, όταν εκεί μετακινήθηκαν οι κάτοικοι του διπλανού οικισμού Ντελημάνο. Η Χαρίεσσα είναι γνωστή από την εποχή του Μακεδονικού Αγώνα με την ονομασία Κάτω Κοπανός. Τον καιρό εκείνο ήταν κοντά  η λίμνη των Γιαννιτσών όπου εξελίσσονταν μάχες μεταξύ των Ελλήνων και των Βουλγάρων. Στις μέρες μας η λίμνη έχει αποξηρανθεί και τη θέση της έχουν πάρει αρκετά στρέμματα από χωράφια τα οποία εκμεταλλεύονται και  οι κάτοικοι του χωριού.  Από τη Χαρίεσσα περνά ο ποταμός Αράπιτσα ο οποίος πηγάζει  από τη Νάουσα και εκβάλλει στην Τάφρο 66 που με την σειρά της εκβάλλει στον Αλιάκμονα.

Οι απογραφές πληθυσμού μετά τον Β' Παγκόσμιο Πόλεμο είναι:



## Βιβλιογραφία

* Παπαθεοδώρου, Μ. *Από το Ντελημάνο στη Χαρίεσσα*, Νάουσα 2016.

Κατηγορία:Χωριά της περιφερειακής ενότητας Ημαθίας
Κατηγορία:Δήμος Νάουσας
Χαλκούνια

200px|thumb|Χαλκούνια στο Αγρίνιο
Τα **Χαλκούνια** είναι τοπικό έθιμο, ένα δρώμενο που λάμβανε χώρα παλαιότερα σε διάφορα μέρη της Ελλάδας και συνεχίζεται σήμερα στο  Αγρίνιο. Λαμβάνει χώρα το βράδυ της Μεγάλης Παρασκευής και περιλαμβάνει το άναμμα αυτοσχέδιων βεγγαλικών τα οποία έχουν την μορφή κυλίνδρου γεμάτου με μπαρούτι ο οποίος κρατείται στο χέρι.

## Χαλκούνια Αγρινίου

Λαμβάνει χώρα κάθε χρόνο το βράδυ της Μεγάλης Παρασκευής. Έχει τις ρίζες του στην εποχή της Τουρκοκρατίας και είναι ένα από τα χαρακτηριστικότερα πασχαλινά έθιμα της Ελλάδας.

Τα χαλκούνια είναι αυτοσχέδιες εκρηκτικές κατασκευές που αποτελούνται από έναν μεγάλο κύλινδρο γεμάτο με ένα μείγμα μπαρουτιού και με μια οπή ( τρύπα) αναφλέγεται το μείγμα εσωτερικά ενώ προς το τέλος υπάρχει πεπιεσμένο χαρτί ώστε να κρατείται στο χέρι. Η ιστορία τους χάνεται στα χρόνια της Τουρκοκρατίας όταν οι Αγρινιώτες τα άναβαν κατά την περιφορά του Επιταφίου για να απομακρύνουν τους αλλόθρησκους. Συνέχισαν όμως να τα κατασκευάζουν και μετά την απελευθέρωση της χώρας, στα πλαίσια τώρα ενός "πολέμου" που λάμβανε χώρα ανάμεσα σε 2 κυρίως ομάδες. Τη μια ομάδα αποτελούσαν οι ενορίες Αγίου Χριστοφόρου, Αγίας Τριάδας και Αγίου Γεωργίου και την άλλη οι ενορίες Αγίου Δημητρίου και Παναγίας. Οι επιτάφιοι από όλα τα σημεία της πόλης συναντώνταν στο κέντρο της και εκεί άρχιζε ο *χαλκουνοπόλεμος*.

Κατά τη διάρκεια της δικτατορίας τα χαλκούνια απαγορεύτηκαν με αφορμή την ασφάλεια των πολιτών, όμως άρχισαν να ξαναεμφανίζονται στις αρχές της δεκαετίας του '90, πιο οργανωμένα αυτή τη φορά και με τη στήριξη του δήμου. Το έθιμο λαμβάνει χώρα στην πλατεία Δημοκρατίας μετά την περιφορά των Επιταφίων σαν μια γιορτή επίδειξης και χωρίς την ύπαρξη πια αντιμαχόμενων ομάδων. Πλήθος κόσμου συρρέει κάθε χρόνο στην πόλη για να παρακολουθήσει τα θεαματικά πυροτεχνήματα και το έθιμο γνωρίζει μεγάλη προβολή από την τηλεόραση και τα άλλα μέσα μαζικής ενημέρωσης.

Εκτός από την πόλη του Αγρινίου, το έθιμο των **Χαλκουνιων** εξακολουθεί να υπάρχει και σε γειτονικές περιοχές όπως η Παραβόλα και η Τραγάνα.

## Χαλκούνια Αχαΐας

Το έθιμο του χαλκουνοπόλεμου, όπως λεγόταν στην Αχαΐα, σήμερα έχει εκλείψει. 
thumb|right|200px|Άρθρο για τα χαλκούνια στην Αχαΐα <br>πηγή:''ΣΚΡΙΠ'' φύλλο 9-4-1902
Γινόταν κυρίως τη Μεγάλη Παρασκευή αλλά και στον επιτάφιο. Στην Πάτρα έχουν αναφερθεί πολλοί θάνατοι και τραυματισμοί και συμπλοκές με αστυνομικούς που προσπαθούσαν να το εμποδίσουν. Το 1884 χρειάστηκε η επέμβαση του στρατού και το 1891 δεν έγινε καθόλου ανάσταση, αφού αυτό ήταν αδύνατο από τα χαλκούνια που έπεφταν. Το έθιμο γινόταν και από τους Καθολικούς της πόλης στον επιτάφιο. 

Ήταν πολύ διαδεδομένο και στην υπόλοιπη Αχαΐα. Σε άρθρο της εφημερίδας ΣΚΡΙΠ το  1902  αναφέρεται ότι στη Δύμη ο εισαγγελέας έδωσε εντολή στον αστυνόμο να συλλάβει έναν πολίτη με χαλκούνι, επειδή απαγορευόταν, και αυτός αρνήθηκε με περιφρονητικό τρόπο, με αποτέλεσμα να δημιουργηθεί ρήξη μεταξύ δικαστικών και αστυνομικών αρχών στην Αχαΐα.

## Παραπομπές


## Εξωτερικοί σύνδεσμοι
* Αφιέρωμα στα χαλκούνια από τη «Νέα Εποχή»

Κατηγορία:Πολιτισμός στο Αγρίνιο
Κατηγορία:Πολιτισμός στην Πάτρα
Κατηγορία:Θρησκευτικά έθιμα
Ορμόνη

Η **ορμόνη** είναι χημική ουσία που παράγεται στον οργανισμό, κυκλοφορεί στο αίμα και έχει ειδική ρυθμιστική δράση στη δραστηριότητα συγκεκριμένων κυττάρων ή οργάνων του σώματος.

Οι δράσεις της ορμόνης και τα μέρη του σώματος που αφορά διαφέρουν ανάλογα με τον τύπο της ορμόνης. Οι περισσότερες ορμόνες παράγονται από ειδικούς αδένες οι οποίοι ονομάζονται ενδοκρινείς αδένες. Όσο υψηλότερες είναι οι ποσότητες μιας ορμόνης στο αίμα τόσο περισσότερο δραστήριες γίνονται οι λειτουργίες που ελέγχει η ορμόνη αυτή.

Οι ορμόνες συμμετέχουν στη διαδικασία μεταβίβασης σήματος από το ένα κύτταρο στο άλλο. Αλληλεπιδρούν με τα κύτταρα - στόχους τους μέσω ειδικών αλληλεπιδράσεων υποδοχέων - ορμονών. Ο υποδοχέας μπορεί να βρίσκεται στη μεμβράνη του πλάσματος ή μέσα στο κύτταρο (κυτταροπλασματικό ή πυρηνικό). Η αλληλεπίδραση ορμόνης - υποδοχέα μπορεί να δημιουργεί δεύτερους αγγελιαφόρους ή να ρυθμίζει τη γονιδιακή έκφραση. Η επίδραση της ορμόνης στο κύτταρο μπορεί να είναι το αποτέλεσμα τροποποιημένων μεταβολικών οδών (δηλαδή μεταβολές σχετικές με τη δραστηριότητα ή τις συγκεντρώσεις ενζύμων) ή μεταβολών στην κυτταρική δομή και ανάπτυξη.

Οι ορμόνες μαζί με το νευρικό σύστημα ρυθμίζουν τη λειτουργία του ανθρώπινου οργανισμού. Η παρουσία ή η απουσία τους επηρεάζει το μεταβολισμό, την εμφάνιση του ανθρώπου και τη συμπεριφορά. Το νευρικό σύστημα είναι υπεύθυνο για τη γρήγορη ρύθμιση, ενώ οι ενδοκρινείς αδένες για τη ρύθμιση αλλαγών που απαιτούν περισσότερο χρόνο.

Η ορμονική έκκριση ρυθμίζεται τόσο από αρνητικούς, όσο και από θετικούς μηχανισμούς ανατροφοδότησης.

## Ενδεικτικές ορμόνες
* Επινεφρίνη
* Ινσουλίνη
* Κορτιζόλη  
* Οιστρογόνα
* Ρεζιστίνη
* Προλακτίνη 
* Τεστοστερόνη
* Μελατονίνη 
* Αντιδιουρητική ορμόνη
* Γλυκαγόνη
* Αυξητική ορμόνη
* Αλδοστερόνη
* Λεπτίνη
* Οιστρογόνα
* Θυροξίνη
* Στεροειδής ορμόνη
* Παραθορμονη (PTH)

## Εξωτερικοί σύνδεσμοι

Κατηγορία:Φαρμακευτική
*
Πανεπιστήμιο της Βιρτζίνια

Το **Πανεπιστήμιο της Βιρτζίνια** (*University of Virginia*; επίσης αποκαλούμενο **U.Va.**, **UVA**, ή **Πανεπιστήμιο του κ. Τζέφερσον**) είναι ένα δημόσιο ερευνητικό πανεπιστήμιο στο Σάρλοτσβιλ της Βιρτζίνια των ΗΠΑ, που ιδρύθηκε από τον Τόμας Τζέφερσον. Είναι το μόνο βορειοαμερικανικό πανεπιστήμιο που αναδείχτηκε από την UNESCO ως Μνημείο Παγκόσμιας Κληρονομιάς. Ιδρύθηκε το 1819 και ήταν το πρώτο πανεπιστήμιο στις ΗΠΑ που προσέφερε εκπαίδευση σε θέματα που τώρα θεωρούνται κοινά, όπως η αρχιτεκτονική, η αστρονομία και η φιλοσοφία, καθώς επίσης και το πρώτο πανεπιστήμιο που κράτησε την εκκλησία έξω από την εκπαίδευση. Η σχολή της εφαρμοσμένης μηχανικής και εφαρμοσμένης επιστήμης ήταν η πρώτη σχολή εφαρμοσμένης μηχανικής στις Ηνωμένες Πολιτείες.

## Ιστορία

### 1800

Το 1802, ενώ υπηρετούσε ως Πρόεδρος των Ηνωμένων Πολιτειών, ο Τόμας Τζέφερσον έγραψε στον καλλιτέχνη Τσαρλς Γουίλσον Πιλ ότι η ιδέα του για το νέο πανεπιστήμιο θα ήταν "στην πιο εκτεταμένη και φιλελεύθερη κλίμακα που θα απαιτούσαν οι συνθήκες μας και θα συναντηθούν οι σχολές μας" Θα μπορούσε ακόμη και να προσελκύσει ταλαντούχους μαθητές από "άλλες πολιτείες να έρθουν και να πιουν από το κύπελλο της γνώσης". 

## Παραπομπές


## Εξωτερικοί σύνδεσμοι

*  

Βιρτζίνια
Κατηγορία:Μνημεία Παγκόσμιας Κληρονομιάς στις Ηνωμένες Πολιτείες
Χάβελ

thumb|250px|Ποταμός Χάβελ, Γερμανία
Ο **Χάβελ** (γερμ.: *Havel*) είναι γερμανικός ποταμός, παραπόταμος του Έλβα, ο οποίος διασχίζει τα κρατίδια του Βρανδεμβούργου, του Βερολίνου και της Σαξωνίας-Άνχαλτ. Οι πηγές του βρίσκονται κοντά στην πόλη Φύρστενμπεργκ, στα σύνορα μεταξύ Βρανδεμβούργου και Μεκλεμβούργου-Προπομερανίας. Έχει μήκος 325 χιλιόμετρα. Ο μεγαλύτερός του παραπόταμος είναι ο Σπρέε, ο οποίος ενώνεται με τον Χάβελ στις δυτικές περιοχές του Βερολίνου. Ο Χάβελ διασχίζει μεταξύ άλλων τις πόλεις Πότσδαμ, Βερολίνο, Τσέντενικ (Zehdenick), Οράνιενμπουργκ (Oranienburg), Βέρντερ (Werder), Πρέμνιτς (Premnitz), Ράτενοβ (Rathenow), Χάβελμπεργκ (Havelberg) και την πόλη Βρανδεμβούργο (Brandenburg).

Κατηγορία:Γεωγραφία του Βερολίνου
Κατηγορία:Ποταμοί του Βρανδεμβούργου
Κατηγορία:Γεωγραφία της Σαξονίας-Άνχαλτ
Φώνημα

Τα **φωνήματα** αποτελούν τα ελάχιστα στοιχεία/μονάδες μίας γλώσσας, που παρέχουν διακριτική/διαφοροποιητική λειτουργία στο φωνητικό επίπεδο, για το νόημα του γλωσσικού ήχου.
Η επιστήμη που ασχολείται με τη μελέτη των φωνημάτων μίας συγκεκριμένης γλώσσας, και ειδικότερα με τους γλωσσικούς ήχους που έχουν διακριτική/διαφοροποιητική λειτουργία στο γλωσσικό νόημα, είναι η φωνολογία (phonology). Αν τα μορφήματα είναι οι μονάδες της πρώτης άρθρωσης της γλώσσας, τα φωνήματα είναι οι μονάδες της δεύτερης άρθρωσης. Δεν είναι φορείς σημασίας αλλά χρησιμεύουν στο να διαφοροποιούν σημασιολογικά τις μονάδες της πρώτης άρθρωσης, δηλαδή τα μορφήματα. Αν π.χ. στη λέξη «πόνος» ['ponos]  αντικαταστήσουμε το αρχικό [p] με το [m] θα προκύψει λέξη με διαφορετική σημασία, «μόνος». Σε αυτή την περίπτωση, οι δύο φθόγγοι έχουν «διακριτική λειτουργία» και αντιπροσωπεύουν δύο διαφορετικά φωνήματα. 

## Εξωτερικοί σύνδεσμοι

*φώνημα, στην Πύλη για την ελληνική γλώσσα

Κατηγορία:Γλωσσολογία
Μονοφυσιτισμός

**Μονοφυσιτισμός** ή **ευτυχιανισμός** ονομάζεται ένα χριστιανικό δόγμα, κατά το οποίο η θεία φύση του Κυρίου Ιησού Χριστού θεωρείται κυρίαρχη επί της ανθρώπινης. Οι μονοφυσιτιστές, όπως αποκαλούνται, θεωρούν πως η θεία φύση του Χριστού απορρόφησε την ανθρώπινη και την εξαφάνισε.

Είναι σημαντικό ρεύμα της χριστιανικής ιδεολογίας. Εμφανίστηκε τον 5ο αιώνα και ιδρυτής του είναι ο Ευτυχής, εξού και το όνομα ευτυχιανισμός. Η θεωρία του μονοφυσιτισμού υποστηρίζει ότι η ανθρώπινη φύση του Χριστού απορροφήθηκε από τη θεία φύση ως «*σταγόνα μέλιτος στον ωκεανό*». Καταδικάστηκε από την Δ' Οικουμενική Σύνοδο της Χαλκηδόνας το 451 μ.Χ και την Ε΄ Οικουμενική Σύνοδο της Κωνσταντινούπολης το 553 μ.Χ. όπου και διατυπώθηκε το ορθόδοξο δόγμα, σύμφωνα με το οποίο ο Ιησούς υπάρχει σε ένα μόνο πρόσωπο και με δύο φύσεις, την ανθρώπινη και τη θεία, «*ενωμένες και μη συγχεόμενες*».

Εξαπλώθηκε κυρίως στις ανατολικές επαρχίες του Βυζαντινού Κράτους, δηλαδή στη Συρία, την Παλαιστίνη, τη Μεσοποταμία και την Αίγυπτο. Για να μπορέσουν να απαλλαγούν από την σκληρή στάση που επέδειξε ο Ιουστινιανός και οι κατοπινοί αυτοκράτορες εναντίον τους, αναγκάστηκαν να αποδεχτούν την κυριαρχία των Αράβων. Ο αυτοκράτορας Ηράκλειος και ο Πατριάρχης Σέργιος, θέλησαν να συγκρατήσουν τους μονοφυσίτες με θεολογικές εκφράσεις ηπιότερες από εκείνες των προκατόχων τους, με αποτέλεσμα τον μονοθελητισμό, του οποίου εισηγητής και υποστηρικτής υπήρξε ο πατριάρχης Σέργιος.

Ο μονοφυσιτισμός δεν είναι ένα ενιαίο ρεύμα αλλά περικλείει διάφορες τάσεις, με διάφορους δογματικούς λογισμούς και εξακολουθεί να υφίσταται μέχρι σήμερα.

## Η διδασκαλία του μονοφυσιτισμού
Ο μονοφυσιτισμός που βρισκόταν στον αντίποδα τού νεστοριανισμού, επηρεαζόταν αισθητά από τις διαρχικές αντιλήψεις (πνεύμα–ύλη) τού νεοπλατωνισμού και από τις ιδιαίτερες χριστολογικές τάσεις της αρχαίας Αλεξανδρινής σχολής. Οι ιδέες του είχαν συγγένεια προς τα διδάγματα τού απολλιναρισμού.

Βασικό πρόβλημα της αρχαίας ελληνικής σκέψεως στο χώρο της φιλοσοφίας ήταν ο καθορισμός της σχέσεως μεταξύ πνεύματος και ύλης, μεταξύ τού απολύτου και τού κόσμου. Δύο δε τρόποι καθορισμού ήσαν δυνατοί: ο μονιστικός, κατά τον οποίο το πεπερασμένο εκλαμβάνεται πανθεϊστικά ως εκδήλωση τού άπειρου και αιώνιου, και ο δυϊστικός, ο οποίος εκλαμβάνει το αισθητό ως προϊόν πτώσεως, το οποίο πρέπει ν’ απορροφηθεί και ν’ αναλυθεί στο θείο. Οι τελευταίες αυτές ιδέες, ορφικής κυρίως προελεύσεως, υιοθετήθηκαν από τον πλατωνισμό και τον νεοπλατωνισμό και επηρέασαν αισθητά τη θεολογική σκέψη του μονοφυσιτισμού.

## Εξωτερικοί σύνδεσμοι
*
Καθαρά Δευτέρα

Η **Καθαρή Δευτέρα** είναι κινητή γιορτή, η οποία εξαρτάται από την ημερομηνία του Πάσχα. Συγκεκριμένα πέφτει κάθε χρόνο στο ξεκίνημα της 7ης εβδομάδας, δηλαδή 48 μέρες πριν το Ελληνορθόδοξο Πάσχα και προφανώς πάντοτε ημέρα Δευτέρα.

Την ημέρα αυτή ξεκινάει η Σαρακοστή για την Ορθόδοξη Εκκλησία, ενώ ταυτόχρονα σημαίνει το τέλος των Αποκριών. Η Καθαρή Δευτέρα ονομάστηκε έτσι επειδή οι Χριστιανοί «καθαρίζονται» πνευματικά και σωματικά. Είναι μέρα νηστείας αλλά και μέρα αργίας για τους Χριστιανούς. Η νηστεία διαρκεί 40 μέρες, όσες ήταν και οι μέρες νηστείας του Χριστού στην έρημο. Εορτάζεται 48 ημέρες πριν την Κυριακή της Ανάστασης του Χριστού, το χριστιανικό Πάσχα.

## Έθιμα ανά την Ελλάδα
[μικρογραφία|[Λαγάνα]]
Η ημέρα της Καθαράς Δευτέρας, γιορτάζεται έντονα σε όλη την Ελλάδα, με διάφορα έθιμα και αποτελεί κατ'έθιμο αργία. Συνηθίζεται πανελλαδικά να τρώγεται λαγάνα, δηλαδή άζυμο ψωμί που παρασκευάζεται μόνο εκείνη τη μέρα, ταραμάς, χαλβάς, θαλασσινά, ελιές και φασολάδα χωρίς λάδι. Κύρια έθιμα σε όλη την Ελλάδα είναι το πέταγμα του χαρταετού, αλλά και το λεγόμενο *[[Γαϊτανάκι]]*, έθιμο που έφεραν από τη Μικρά Ασία οι πρόσφυγες.  Στα Μεστά και στους Ολύμπους και στο Λιθί της Χίου, αναβιώνει το *[[Έθιμο του Αγά]]* με τις ρίζες του στην Τουρκοκρατία, όπου σε ένα θεατρικό ο Αγάς ως δικαστη καταδικάζει με χιούμορ τους θεατές. Άλλο έθιμο με ρίζες στην Τουρκοκρατία είναι εκείνο της μεταμφίεσης κάποιου κατοίκου της Αλεξανδρούπολης σε Μπέη και της περιφοράς του στην πόλη μοιράζοντας ευχές. Οι κάτοικοι του Πόρου καθαρίζουν τα μαγειρικά σκευάσματά τους από τα λίπη των κρεάτων που καταναλώθηκαν τις Απόκριες σε ένα έθιμο που αποκαλείται *ξάρτυσμα*. Σε ορισμένα χωριά της Κέρκυρας λαμβάνει μέρος ο *Χορός των Παπάδων* όπου οι ιερείς στήνουν χορό που ακολουθείται από τους γέροντες. Στην Κάρπαθο οδηγούνται στο *Λαϊκό Δικαστήριο Ανήθικων Πράξεων* από τους Τζαφιέδες, δηλαδή τους χωροφύλακες, οι κάτοικοι που αντάλλαξαν απρεπείς χειρονομίες, ώστε να αποδοθεί δικαιοσύνη από τους σεβάσμιους της πόλης. Το *αλευρομουτζούρωμα* στο Γαλαξίδι, όπου οι καρναβαλιστές πασαλείφονται με αλεύρι και χορεύουν κυκλικά. Στη Μεθώνη Μεσσηνίας γίνεται του *Κουτρούλη ο γάμος*, αναπαράσταση ενός πραγματικού γάμου του 14ου αιώνα, ενώ στη Νέδουσα οι αγρότες προσκαλούν την ευημερία με το *αγροτικό καρναβάλι* τους. Στη Βόνιτσα ένας αχυρένιος ψαράς δεμένος σε γάιδαρο γυρνώντας μέσα από το χωριό καταλήγει σε μια φλεγόμενη βάρκα στο έθιμο του *Αχυρένιου-Γληγοράκη*, ενώ στη Θήβα λαμβάνει μέρος ο *[[Βλάχικος γάμος]]* όπου ξυρίζεται ο γαμπρός για να παντρευτεί κάποιον άντρα συγχωριανό του μεταμφιεσμένο σε νύφη. Τέλος, οι *Μουτζούρηδες* στο Πολύσιτο Βιστωνίδας, μουτζουρώνουν με κάπνα τους επισκέπτες του χωριού.

## Δείτε επίσης
* Κούλουμα
* Βλάχικος Γάμος
* Μεγάλη Τεσσαρακοστή

## Παραπομπές


## Πηγές
**Νεώτερον Εγκυκλοπαιδικόν Λεξικόν Ηλίου*, τ.3ος, σ. 264

Κατηγορία:Χριστιανικές εορτές και τελετές
Κατηγορία:Θρησκευτικές εορτές και τελετές
Κατηγορία:Εορτές βασισμένες στο Πάσχα
Κατηγορία:Έθιμα Μαρτίου
Μεγάλο Σάββατο

Το **Μεγάλο Σάββατο** είναι η τελευταία μέρα της Μεγάλης Εβδομάδας και της Μεγάλης Σαρακοστής. Η ημέρα αυτή είναι αφιερωμένη στην Ταφή και την Κάθοδο του Χριστού στον Άδη. 

Το πρωί εορτάζεται στην εκκλησία η πρώτη Ανάσταση, ο Εσπερινός δηλαδή της Κυριακής του Πάσχα, κατά την οποία ψάλλεται το "**". Το βράδυ του Μεγάλου Σαββάτου εορτάζεται κατά το ορθόδοξο τυπικό η Ανάσταση του Χριστού, όπου τα μεσάνυχτα ψάλλεται το Χριστός Ανέστη, και στη συνέχεια τελείται ο Όρθρος και η Αναστάσιμη Θεία Λειτουργία της Κυριακής του Πάσχα. Είναι το μόνο Σάββατο του χρόνου κατά το οποίο νηστεύεται και το λάδι, για αυτό και ονομάζεται και Αλάδωτο Σάββατο".

## Παραπομπές

## Εξωτερικοί σύνδεσμοι

* 
* 

Κατηγορία:Μεγάλη Εβδομάδα
Κατηγορία:Έθιμα Απριλίου
Κατηγορία:Πάσχα
Κατηγορία:Χριστιανική ορολογία
Κατηγορία:Ορθοδοξία
Κατηγορία:Ιησούς Χριστός
Κατηγορία:Χριστιανικές εορτές και τελετές
Κατηγορία:Επίσημες αργίες στην Ελλάδα
Μαράσλειο Διδασκαλείο

Το **Μαράσλειο Διδασκαλείο Δημοτικής Εκπαίδευσης** βρίσκεται στην περιοχή του Κολωνακίου (Μαρασλή 4, 132 45 Αθήνα), στην Αθήνα, κοντά στο νοσοκομείο «*Ευαγγελισμός*».

Στην αρχή στεγάζονταν σε ένα φτωχό κτίριο στην οδό Μουρούζη, αλλά το 1905 η Μονή Ασωμάτων Πετράκη δώρησε στην κυβέρνηση χώρο 10 στρεμμάτων για να κτιστεί εκεί διδακτήριο για το διδασκαλείο Αθηνών. Το κτήριο είναι έργο του αρχιτέκτονα Δημητρίου Καλλία, ενώ τα έξοδα για την ανέγερση του ήταν δωρεά του Έλληνα έμπορα και πολιτικού Γρηγορίου Μαρασλή. Πρόκειται για διώροφο οίκημα με μαρμάρινη είσοδο και προπύλαια με μεγάλη αυλή και κήπο. Το διδασκαλείο πήρε το όνομα του ευεργέτη του και λέγεται από τότε Μαράσλειο διδασκαλείο.

Το 1933 την εκπαίδευση ανέλαβαν οι Παιδαγωγικές Ακαδημίες και έτσι στο χώρο στεγάστηκε η Μαράσλειος Παιδαγωγική Ακαδημία. Το 1965, ο βουλευτής της Ε.Ρ.Ε. Νίκος Αναγνωστόπουλος αποκάλυψε ότι πομπός μετέδιδε "εις ρυθμόν υπαγορεύσεως" τις απαντήσεις σε εξεταζόμενους για το Ακαδημαϊκό Απολυτήριο στο Μαράσλειο. Ο βουλευτής μαγνητοφώνησε τις πειραματικές εκπομπές και κατέδωσε την όλη υπόθεση στην αστυνομία, η οποία κατόρθωσε να συλλάβει εξεταζόμενο μαθητή με τα ακουστικά στα αυτιά.

Το διδασκαλείο επανιδρύθηκε το 1972 και λειτούργησε στον ίδιο χώρο, αλλά σαν θεσμός μετεκπαίδευσης των δασκάλων.

Στον ίδιο χώρο κτίστηκε και δεύτερο κτήριο, το οποίο ονομάστηκε «Αριστοτέλης», και στο οποίο στεγάζονταν πρότυπο Δημοτικό σχολείο του οποίου ο σκοπός ήταν να χρησιμοποιείται για την πρακτική άσκηση των φοιτητών και των δασκάλων.
Σύμφωνα, ωστόσο,με το αρχιτεκτονικό σχέδιο του κτηρίου Αριστοτέλης, προκύπτει  . πως το κτήριο στέγαζε από την αρχή το 2ο Γυμνάσιο Θηλέων, το οποίο στεγαζόταν μέχρι το 1979 οπότε και μετατράπηκε σε μεικτό λύκειο και μετονομάστηκε σε 26ο Λύκειο Αθηνών. Το 26ο Λύκειο Αθηνών στεγάζεται αδιάκοπα μέχρι σήμερα στο κτήριο Αριστοτέλης, στον δεύτερο και τρίτο όροφο με ξεχωριστό χώρο διαλείμματος και ξεχωριστή είσοδο, από τη γωνία των οδών Μαρασλή και Σουηδίας (Μαρασλή 8-10). Επίσης στο κτήριο στεγάζεται το 26ο Γυμνάσιο Αθηνών αδιάκοπα από το 1979.
Επίσης στεγάστηκε το 15ο Δημοτικό Σχολείο, που λειτουργούσε για ένα διάστημα ως απογευματινό, και δεν αποτελούσε τμήμα των προτύπων σχολείων.

## Παραπομπές


## Πηγές
* Έφη Γαζή, *«Πατρίς θρησκεία, οικογένεια». Ιστορία ενός συνθήματος (1880-1930)*, Πόλις, Αθήνα 2011 ISBN 978-960-435-307-1
* Μαρία Ρεπούση, *Τα Μαρασλειακά (1925-1927)*, Πόλις, Αθήνα 2012

Μαρασλειο
Κρατύλος

Ο **Κρατύλος** ήταν αρχαίος Αθηναίος φιλόσοφος του ύστερου 5ου π.Χ. αιώνα, ο οποίος είναι περισσότερο γνωστός για την παρουσία του στον ομώνυμο πλατωνικό διάλογο. Λίγα πράγματα είναι γνωστά για τον Κρατύλο ή τον μέντορά του, Ηράκλειτο.

Σύμφωνα με τον πλατωνικό διάλογο στο 402a κατά τη σελιδαρίθμηση του Ερρίκου Στέφανου, ο Ηράκλειτος διακήρυξε ότι δεν είναι δυνατό να μπει κάποιος δυο φορές στο ίδιο ρυάκι («δὶς ἐς τὸν αὐτὸν ποταμὸν οὐκ ἂν ἐμβαίης»). Κατά τον Αριστοτέλη (*[[Μεταφυσικά|Μετά τα φυσικά]]*, 4.5 1010a10-15), ο μαθητής του Ηράκλειτου, Κρατύλος, προχώρησε ένα βήμα παραπέρα ισχυριζόμενος ότι δεν μπορεί να γίνει ούτε μία φορά. Τέτοιος ήταν ο εξαντλητικός σκεπτικισμός του.

Εάν ο κόσμος ήταν σε συνεχή ροή όπου τα ρυάκια μπορούν να αλλάζουν συνεχώς, τότε εξίσου μπορούσαν και οι λέξεις. Έτσι, ο Κρατύλος βρήκε αδύνατη την επικοινωνία. Ως αποτέλεσμα αυτού που συνειδητοποίησε, ο Κρατύλος αποκήρυξε τη δύναμη του λόγου και περιόρισε την επικοινωνία του στο κούνημα του δαχτύλου του.

Η ελάχιστα γνωστή φιλοσοφία του κρατυλισμού βασίζεται σε επανασυνθέμενες διδασκαλίες, που οφείλουν τα περισσότερα στην συμπερίληψη του Κρατύλου και του Ηράκλειτου στους πλατωνικούς διαλόγους.

## Παραπομπές

## Εξωτερικοί σύνδεσμοι
* What Was Cratylus Trying to Say?

Κατηγορία:Αρχαίοι Έλληνες φιλόσοφοι
Κατηγορία:Σκεπτικοί φιλόσοφοι
Κατηγορία:Σοφιστές
Ρίτσαρντ Ράιτ

Ο **Ρίτσαρντ Ουίλλιαμ Ράιτ** (, 28 Ιουλίου 1943 - 15 Σεπτεμβρίου 2008) ήταν Άγγλος μουσικός και συνθέτης, που έπαιξε πιάνο και πλήκτρα στο βρετανικό progressive συγκρότημα Pink Floyd. Ήταν ιδρυτικό μέλος του συγκροτήματος, στο οποίο συμμετείχε από το 1965 ώς το 1981 και ξανά από το 1987 ώς και το 1995. Ο Ράιτ σπούδασε αρχιτεκτονική στο Πολυτεχνείο Regent Street όπου γνώρισε άλλα δύο ιδρυτικά μέλη των Pink Floyd, τους Ρότζερ Γουότερς και Νικ Μέισον. Ήρθε σε σύγκρουση με τον Γουότερς στα τέλη της δεκαετίας του '70 και αποχώρησε από το συγκρότημα κατά τη διάρκεια των ηχογραφήσεων του *The Wall* το 1979. Παρέμεινε όμως στη σύνθεση ως επί πληρωμή session μουσικός για τις ανάγκες της ζωντανής εκτέλεσης του άλμπουμ μέχρι το 1981. Το άλμπουμ *The Final Cut* του 1983, ήταν το μόνο των Pink Floyd που κυκλοφόρησε χωρίς τον Ράιτ στη σύνθεση. Ο Ράιτ ξαναγύρισε στο συγκρότημα μετά την αποχώρηση του Γουότερς και παρέμεινε για τα επόμενα χρόνια, ενώ συμμετείχε και στην εμφάνιση του γκρουπ με την πλήρη του σύνθεση το 2005 στο live 8.

Ο Ράιτ συμπλήρωνε με τζαζ και νεοκλασικά περάσματα στα πλήκτρα και το πιάνο τις κατά βάση μπλουζ μελωδίες που έγραφαν οι Γκίλμουρ και Γουότερς. Είχε σημαντική συμμετοχή στους δίσκους Atom Heart Mother, *[[Meddle]], ειδικότερα στα κομμάτια Seamus και [[Echoes]] ,*καθώς και στο *[[The Dark Side of the Moon|Dark side of the moon]]* με τις συνθέσεις του *The great gig in the sky* και *[[Us and Them|Us and them]]*, και ίσως η πιο γνωστή στιγμή του ήταν τα εκτεταμένα περάσματα των πλήκτρων στο άλμπουμ *Wish you were here* του 1975 καθώς και στο *Animals* του 1977. Συνεισέφερε ακόμα με συνθέσεις στο άλμπουμ *The division bell* του 1994. Κυκλοφόρησε επίσης δυο προσωπικούς δίσκους, το *Wet Dream* το 1978 και *Broken China* το 1996. Παντρεύτηκε τρεις φορές (1964-1982 με την Juliette Gale, 1984-1994 με την Ελληνίδα Franka, 1996-2008 με την Millie) και από τους γάμους του απέκτησε τρία παιδιά. Πέθανε από καρκίνο στις 15 Σεπτεμβρίου του 2008 στο σπίτι του στην Αγγλία.

## Παραπομπές


Ραιτ Ριτσαρντ
Κατηγορία:Μέλη των Pink Floyd
Άχνα

Η **Άχνα** () είναι χωριό στην ανατολική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, ένα μέρος της διοικητικής έκτασης της κοινότητας ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου. Ένα μεγάλο μέρος της διοικητικής έκτασης της κοινότητας δεν βρίσκεται στο έδαφος που de facto ανήκει στην ΤΔΒΚ, αλλά εντός των ορίων των Βρετανικών Βάσεων. Η περιοχή αυτή ήταν το δάσος της Άχνας, στο οποίο κατοίκησαν Ελληνοκύπριοι πρόσφυγες μετά το 1974 δημιουργώντας τον οικισμό Δασάκι Άχνας.

Στην Άχνα γεννήθηκαν ο πολιτικός Χριστόφορος Χριστοφίδης και ο λογοτέχνης Κυριάκος Χαραλαμπίδης.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
* 
* 

Κατηγορία:Κοινότητες της Επαρχίας Αμμοχώστου
Πρωτάθλημα καλαθοσφαίρισης Α1 εθνικής κατηγορίας ανδρών 2005-2006

## Πρωταθλητής

50px **[[ΚΑΕ Παναθηναϊκός Α.Ο.|Παναθηναϊκός Α.Ο.]]**

**Σύνθεση:** Αλβέρτης, Διαμαντίδης, Καλαϊτζής, Λάκοβιτς, Σπανούλης, Σκεπάνοβιτς, Χατζηβρέττας, Παπανικολάου, Σάκοτα, Μπατίστ, Τσαρτσαρής, Τομάσεβιτς, Φέμερλινγκ, προπονητής: Ομπράντοβιτς.

### Πολυτιμότερος Παίκτης (MVP)
Δημήτρης Διαμαντίδης

## Κανονική περίοδος

### Βαθμολογία

### Πίνακας αποτελεσμάτων

## Πλέι οφ

* **Φάση 1-8** (πρόκριση στις 2 νίκες)

* **Φάση 1-4** (πρόκριση στις 3 νίκες)

* **Τελικοί** (στις 3 νίκες)

δ.χ.= δε χρειάστηκε

## Τελική κατάταξη



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2005 2006
Πρωταθλημα Ελλαδος Α1 Ανδρων 2005 2006
Κροκαλοπαγές πέτρωμα

[thumb|250px|Κροκαλοπαγές από την [κοιλάδα του Θανάτου]]
μικρογραφία|Πολύμικτα κροκαλοπαγή στη χερσόνησο της Πυλίας, με κροκάλες διαφόρων μεγεθών που προέρχονται από τους σχηματισμούς της ενότητας Πίνδου (κυρίως ψαμμίτες, ασβεστόλιθους, ραδιολαρίτες).
Το **κροκαλοπαγές** είναι ένα ιζηματογενές πέτρωμα, προϊόν μηχανικής αποσάθρωσης. Αποτελείται σε ποσοστό τουλάχιστον 50% από κροκάλες με μέγεθος ανώτερο των 2mm . 

Οι κροκάλες είναι περισσότερο ή λιγότερο αποστρογγυλωμένα θραύσματα πετρωμάτων. Συνδέονται μεταξύ τους με υλικό μικροκρυσταλλικό ή άμορφο πυριτικής ή ασβεστιτικής σύστασης, αλλά ενίοτε και από οξείδια ή/και υδροξείδια του σιδήρου. Όταν οι κροκάλες προέρχονται κυρίως από έναν τύπο πετρώματος, τα αντίστοιχα πετρώματα ονομάζονται μονόμικτα ή ολιγόμικτα και από διαφόρων, πολύμικτα.

Αυτόχθονα ή ενδοσχηματισμένα κροκαλοπαγή ονομάζονται αυτά που το συγκολλητικό τους υλικό και οι κροκάλες είναι από το ίδιο υλικό, λόγω επιτόπιου θρυμματισμού ιζημάτων που δεν έχουν καταστεί συμπαγή.

Η δημιουργία των κροκαλοπαγών οφείλεται συνήθως στην αποσάθρωση των πετρωμάτων που αποτελούν το ανάγλυφο της Γης, εξαιτίας τεκτονικών παραμορφώσεων. Από τη μελέτη τους εξάγονται πληροφορίες για τις περιοχές που αποσαθρώθηκαν, το μέγεθος της αποσάθρωσης, την κατεύθυνση και τον τρόπο μεταφοράς του υλικού, όπως και για το παλαιοπεριβάλλον.
## Εξωτερικοί σύνδεσμοι

[[Κατηγορία:Ιζηματογενή πετρώματα λολ
Interflug

Η **Interflug** (προφ. Ίντερφλουκ) ήταν η αεροπορική εταιρεία της Λαϊκής Δημοκρατίας της Γερμανίας από το 1963 μέχρι και το 1991, όπου και διέκοψε την δραστηριότητα της μετά την επανένωση των δύο Γερμανιών. 
Αρχικά, η ΛΔΓ αποκαλούσε την εταιρεία *Deutsche Lufthansa* (επίσημη ονομασία: Deutsche Lufthansa GmbH der DDR), αλλά λόγω των αντιδράσεων από την Ομοσπονδιακή Δημοκρατία της Γερμανίας, και ύστερα από δικαστική διαμάχη, αναγκάστηκε να μετονομάσει την εταιρεία. Το δικαστήριο της Βέρνης, κατοχύρωσε την επωνυμία Lufthansa ως Σήμα Κατατεθέν της Δυτικής Γερμανίας.

## Ονομασία

Η Interflug (συντμηση των λέξεων **Inter**nationaler **Flug**, Διεθνής Πτήση) ιδρύθηκε το 1958 ως δεύτερη αεροπορική εταιρεία της ΛΔΓ με σκοπό την δημιουργία πτήσεων τσάρτερ. Μετά την «απώλεια» του ονόματος Deutsche Lufthansa, το 1963, μετατράπηκε σε εθνικό αερομεταφορέα της ΛΔΓ.

## Έδρα

Η έδρα της εταιρείας ήταν το αεροδρόμιο Schönefeld (Σένεφελντ) στην περιοχή του Ανατολικού Βερολίνου. Η Interflug χρησιμοποιούσε Σοβιετικά αεροσκάφη, κυρίως Ilyushin Il-62 και Tupolev Tu-134. Το 1989 προμηθεύθηκε και έθεσε σε υπηρεσία τρία Airbus A310.

Το κυρίως επίκεντρο των δραστηριοτήτων της ήταν η Ευρώπη, με έμφαση στις χώρες της Ανατολικής Ευρώπης. Παρότι μέλος του Ανατολικού Μπλοκ, παρείχε τακτικές πτήσεις προς τη Νέα Υόρκη, την Κούβα, αρκετές χώρες της Αφρικής και, προς τα τέλη της δεκαετίας του '80, και στην Ασία.
Το 1969 η Interflug μετέφερε 250.000 επιβάτες σε εσωτερικά δρομολόγια. Η ανάπτυξη, όμως, του σιδηροδρομικού δικτύου Deutsche Reichsbahn, είχε ως αποτέλεσμα την δραματική μείωση του αριθμού των επιβατών. Το 1971, η εταιρεία προσέφερε μόνον πέντε εσωτερικά δρομολόγια, ύστερα από την διακοπή πτήσεων προς την πόλη Karl-Marx-Stadt.

Εκτός από το πτητικό έργο, η εταιρεία ήταν υπεύθυνη για την λειτουργία των αεροδρομίων της ΛΔΓ. Μετά την ενοποίηση των Γερμανιών τα αεροδρόμια αυτά ιδιωτικοποιήθηκαν.

## Επίλογος
[thumb|250px|Τα 3 νέα αεροσκάφη [Airbus A310 της εταιρείας τα ανέλαβε η Γερμανική Αεροπορία και τα μετέτρεψε σε κυβερνητικά αεροσκάφη]]
Μετά την ενοποίηση των δύο Γερμανιών, η Interflug δεν μπορούσε να επιβιώσει στην ελεύθερη ανταγωνιστική αγορά, αφού, όχι μόνον δεν ήταν κερδοφόρος, αλλά και επιβίωνε με κρατικές επιχορηγήσεις. Το 1990 η Lufthansa συμφώνησε να αναλάβει το 26% της Interflug με απώτερο στόχο τη μελλοντική συγχώνευση. Αυτή όμως η κίνηση αντιμετώπισε έντονη κυβερνητική αντίδραση και η εξαγορά ακυρώθηκε. Το 1991, η εταιρεία χρεοκόπησε και όλα τα αεροσκάφη της και ο εξοπλισμός της πουλήθηκαν προς $192,3 εκατομμύρια δολάρια ΗΠΑ.

## Εξωτερικοί σύνδεσμοι

*Interflug - Airliners.net
*Airline Timetable Images

Κατηγορία:Λαοκρατική Δημοκρατία της Γερμανίας
Κατηγορία:Πρώην αεροπορικές εταιρείες
Κατηγορία:Πρώην επιχειρήσεις της Γερμανίας
Κατηγορία:Γερμανικές αεροπορικές εταιρείες
Νομπούο Ουεμάτσου

Ο **Νομπούο Ουεμάτσου** (, 21 Μαρτίου 1959) είναι Ιάπωνας συνθέτης μουσικής ηλεκτρονικών παιχνιδιών, ένας από τους πιο γνωστούς, παραγωγικούς, και πολύπλευρους στο χώρο. Έχει συνθέσει μουσική για πολλά παιχνίδια της Square Co., Ltd. Squaresoft, νυν Square Enix. Γνωστότερο έργο του είναι η μουσική της σειράς βιντεοπαιχνιδιών ρόλων *[[Final Fantasy]]*.

## Βιογραφία

Γεννημένος στην επαρχία Κότσι, στην Ιαπωνία, ο Ουεμάτσου ξεκίνησε να παίζει μόνος το πιάνο όταν ήταν 12 χρονών. Το μεγαλύτερό του είδωλο στην παιδική του ηλικία, ήταν ο Έλτον Τζων. Μετά την αποφοίτηση του από το πανεπιστήμιο της Καναγκάουα (το μάστερ του δεν ήταν στη μουσική), σύνθεσε μουσική για διαφημιστικά σποτ πριν να εισέλθει το 1986 στην Square Co., Ltd., νυν Square Εnix, μετά από προτροπή ενός φίλου του που δούλευε εκεί. Έφτιαξε μουσική για πάνω από τριάντα τίτλους παιχνιδιών, συμπεριλαμβανομένης και της πολυβραβευμένης σειράς Final Fantasy. Επιπλέον, ο Ουεμάτσου κλήθηκε να ολοκληρώσει τη μουσική του παιχνιδιού Chrono Trigger, όταν ο φίλος του, Γιασουνόρι Μίτσουντα, εμφάνισε προβλήματα υγείας. Τον Οκτώβριο του 2004, ο Ουεμάτσου ίδρυσε την εταιρεία Smile Please Co., Ltd. και συνεχίζει να συνθέτει για την Square Enix αλλά και άλλες εταιρείες, όπως η Mistwalker.

Αν και είναι γνωστός πιο πολύ για τη δουλειά του σε παιχνίδια, το ταλέντο του έχει διάφορες εκφάνσεις. Κάποιες από αυτές περιλαμβάνουν τη μουσική της anime ταινίας "Oh! My Goddess!". Επίσης φτιάχνει μουσική για κορυφαίους τραγουδιστές, όπως η Εμίκο Σιρατόρι και η Ρίκκι.

## Προσωπική ζωή

Ο Ουεμάτσου έγραφε για κάποια χρόνια στο *[[Famitsu]]*, γνωστό περιοδικό στην Ιαπωνία, τη στήλη με τίτλο "Nobuo Uematsu no Minna Sounano?". Δύο συλλογές από αυτές τις στήλες έχουν δημοσιευτεί. Ο Ουεμάτσου ζει τώρα στην Ιαπωνία με τη σύζυγο του, Ρέικο, και τον σκύλο, του Πάο.

## Παραπομπές


## Εξωτερικοί σύνδεσμοι
* 
* 
* Nobuo Uematsu's official website 
* Nobuo Uematsu at vgmdb.net

Κατηγορία:Final Fantasy
Κατηγορία:Ιάπωνες συνθέτες μουσικής ταινιών
Κατηγορία:Anime συνθέτες
Κατηγορία:Συνθέτες βιντεοπαιχνιδιών
Ilyushin

Η **Ilyushin** (ρωσ. Илью́шин) είναι Ρωσική εταιρεία παραγωγής αεροσκαφών. Ιδρύθηκε από τον Σεργκέι Ιλιούσιν και άρχισε τις δραστηριότητες της στις 13 Ιανουαρίου 1933, με εντολή του Λαϊκού Επιτρόπου Βαρειάς Βιομηχανίας της ΕΣΣΔ και του Κυρίως Τμήματος Αεροπορικής Βιομηχανίας της ΕΣΣΔ, P.I. Baranov. 

Η εταιρεία ίδρυσε την **Aviation Industries Ilyushin** ως θυγατρική εταιρεία το 1992 με σκοπό την εξυπηρέτηση πελατών και marketing.

Η Ilyushin σχεδίασε πολλά μοντέλα αεροσκαφών με διάφορους ρόλους στο πέρασμα των χρόνων. Η Ρωσική Κυβέρνηση σχεδιάζει την συγχώνευση της Ilyushin με τις επίσης Ρωσικές Mikoyan, Irkut, Sukhoi, Tupolev, και την Yakovlev. Η νέα εταιρεία θα αποκαλείται United Aircraft Building Corporation. Τα έσοδα της εταιρείας στη Ρωσία το 2018 ανήλθαν σε 111 εκατομμύρια ευρώ.

## Ορισμένα μοντέλα της Ilyushin
[thumb|200px|Ilyushin [Il-14|Il-14 "Coach" της Πολωνικής Πολεμικής Αεροπορίας.]]

* Ilyushin Il-2 ''Sturmovik''
* Ilyushin Il-4
* Ilyushin Il-10 ''Sturmovik''
* Ilyushin Il-12 'Coach'
* Ilyushin Il-14 'Crate'
* Ilyushin Il-18 'Coot'
* Ilyushin Il-20 'Coot-A'
* Ilyushin Il-28 'Beagle'
* Ilyushin Il-32 Πρωτότυπο
* Ilyushin Il-32 Υδροπλάνο
* Ilyushin Il-36 Πρωτότυπο
* Ilyushin Il-38 'May'
* Ilyushin Il-62 'Classic'
* Ilyushin Il-76 'Candid', αεροσκάφος μεταφοράς στρατιωτικού υλικού.
** A-50 'Mainstay' (από την Beriev), AWACS βασισμένο στο Il-76.
* Ilyushin Il-78 'Midas', αεροσκάφος εναέριου ανεφοδιασμού, βασισμένο στο Il-76.
* Ilyushin Il-80 'Maxdome'
* Ilyushin Il-86 'Camber'
* Ilyushin Il-96
* Ilyushin Il-102
* Ilyushin Il-103
* Ilyushin Il-114

## Φωτογραφικό αρχείο

## Δείτε επίσης
* Mikoyan
* Irkut
* Sukhoi
* Tupolev
* Yakovlev

## Παραπομπές


## Εξωτερικοί σύνδεσμοι

* Επίσημος Ιστότοπος


Κατηγορία:Εταιρείες κατασκευής αεροσκαφών
Κατηγορία:Αεροναυπηγική
Γιώργος Κιμούλης

Ο **Γιώργος Κιμούλης** (Πειραιάς, 18 Σεπτεμβρίου 1956) είναι Έλληνας ηθοποιός, σκηνοθέτης και μεταφραστής.

Καταδικάστηκε για ηθική αυτουργία σε ψευδή κατάθεση έπειτα από μήνυση της Ζέτας Δούκα.

## Σταδιοδρομία
Γεννήθηκε στον Πειραιά το 1956. Εμφανίστηκε για πρώτη φορά επαγγελματικά στο θέατρο το 1977 με τη θεατρική ομάδα "Ελεύθερο Θέατρο" και στον κινηματογράφο το 1981 στην ταινία *[[Τα όπλα μου ρίχνουν λουλούδια]]*. Το 1986 δημιούργησε τη δική του θεατρική ομάδα, το "Σύγχρονο Θέατρο Αθήνας". Το 1996 ίδρυσε δραματική σχολή. Είναι μέλος του Σωματείου Ελλήνων Ηθοποιών -στο οποίο κατά το παρελθόν έχει διατελέσει και αντιπρόεδρος- και μέλος της Εταιρείας Ελλήνων Θεατρικών Συγγραφέων.

Έχει παντρευτεί και έχει χωρίσει δύο φορές. Ο πρώτος του γάμος ήταν με την τραγουδίστρια Μαργαρίτα Ζορμπαλά και ο δεύτερος με την πολιτικό Μαρία Δαμανάκη, με την οποία απέκτησε την κόρη του, Μαριάννα.

Τον Οκτώβριο του 2016 ορίστηκε μέλος της επιτροπής διαλόγου για τη συνταγματική αναθεώρηση. Στις 28 Φεβρουαρίου του 2017 ορίστηκε πρόεδρος του Κέντρου Πολιτισμού του Ιδρύματος Σταύρος Νιάρχος και παραιτήθηκε από τη θέση αυτή λίγες ημέρες μετά, στις 16 Μαρτίου.

Το 2019 δήλωσε πως υποστηρίζει το ΚΚΕ.

### Καταγγελίες για κακοποιητική συμπεριφορά
Τον Ιανουάριο του 2021, στο πλαίσιο του ελληνικού Me Too η ηθοποιός Ζέτα Δούκα αρχικά και αργότερα και άλλες ηθοποιοί κατηγόρησαν τον Κιμούλη για αντιεπαγγελματική και κακοποιητική συμπεριφορά. Οι καταγγελίες παραδόθηκαν, γραπτώς και ονομαστικά, στο Σωματείο Ελλήνων Ηθοποιών. Στις 10 Απριλίου 2022, μετά από σχετική εισήγηση του Πειθαρχικού Συμβουλίου, τα μέλη του ΣΕΗ, σε έκτακτη γενική συνέλευση, ψήφισαν -με συντριπτική πλειοψηφία- την οριστική διαγραφή του (καθώς και των Πέτρου Φιλιππίδη και Παύλου Χαϊκάλη).

### Θέατρο

### Κινηματογράφος

### Τηλεοπτικές εμφανίσεις

## Παραπομπές


## Εξωτερικοί σύνδεσμοι
* 
* Επίσημη σελίδα 
* Γιώργος Κιμούλης: Αφιέρωμα στη ζωή και την καριέρα του 

Κατηγορία:Έλληνες σκηνοθέτες
Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες μεταφραστές
Λατινική Αυτοκρατορία

Η **Λατινική Αυτοκρατορία** ή **Λατινική Αυτοκρατορία της Κωνσταντινούπολης** ή **Ρωμανία** ήταν το κράτος που δημιουργήθηκε από τους σταυροφόρους της Τέταρτης Σταυροφορίας μετά την πτώση της Βυζαντινής Κωνσταντινούπολης το 1204 και διατηρήθηκε μέχρι το 1261, οπότε η Κωνσταντινούπολη ανακαταλήφθηκε από την Αυτοκρατορία της Νίκαιας.

Προοριζόταν να γίνει η νόμιμη συνέχεια της Βυζαντινής Αυτοκρατορίας από τους Δυτικούς. Μοίρασαν τη Βυζαντινή Αυτοκρατορία μεταξύ τους και θα ακολουθούσαν το Βυζαντινό τυπικό των αυτοκρατόρων ώστε να δείξουν στους ντόπιους ότι τίποτα δεν άλλαζε. Οι Βενετοί θα αποκτούσαν τα ⅜ της επικράτειας. Πρώτος Λατίνος αυτοκράτορας εκλέχτηκε ο Βαλδουίνος της Φλάνδρας. Νέα κράτη υποτελή στον Λατίνο αυτοκράτορα δημιουργούνταν, το Βασίλειο της Θεσσαλονίκης, το Δουκάτο των Αθηνών και το Πριγκιπάτο της Αχαΐας. Η Εκκλησία της Κωνσταντινούπολης υποτάχθηκε στην εξουσία του Πάπα της Ρώμης και ένας Λατίνος Πατριάρχης εκλέχτηκε στην Κωνσταντινούπολη. Το νέο κρατικό μόρφωμα θα διευκόλυνε τις επιχειρήσεις των σταυροφόρων και δεν θα ακολουθούσε πολιτική που θα πήγαινε ενάντια στα συμφέροντα των Δυτικών, όπως είχε συμβεί αρκετές φορές στο παρελθόν.

Οι ελπίδες που δημιουργήθηκαν, όμως, αποδείχθηκαν φρούδες πολύ σύντομα. Τα εδάφη της αυτοκρατορίας για να μοιρασθούν έπρεπε να κατακτηθούν πρώτα. Η αντίδραση των ντόπιων ήταν περιορισμένη αλλά όχι ανύπαρκτη. Η σύγκρουση με τη Βουλγαρία και τα κράτη που ίδρυσαν οι ίδιοι οι Βυζαντινοί (Δεσποτάτο της Ηπείρου, Αυτοκρατορία της Νίκαιας), η έλλειψη πόρων και ενισχύσεων, η περιστασιακή και πολλές φορές ανύπαρκτη υποστήριξη από τη Δύση ήταν οι αιτίες που οδήγησαν στην κατάλυση της Λατινικής Αυτοκρατορίας το 1261 με την ανακατάληψη της Κωνσταντινούπολης από την Αυτοκρατορία της Νίκαιας.

## Λατίνοι αυτοκράτορες της Κωνσταντινούπολης
* 1204-1205 Βαλδουίνος Α΄ της Φλάνδρας
* 1206-1216 Ερρίκος της Φλάνδρας
* 1217 Πέτρος του Κουρτεναί σύζυγος της Γιολάντας της Φλάνδρας
* 1217-1219 Γιολάντα της Φλάνδρας αντιβασίλισσα κατά της ενηλικίωση του υιού της
* 1221-1228 Ροβέρτος του Κουρτεναί
* 1228-1261 Βαλδουίνος Β΄ του Κουρτεναί, υπό την επιτροπεία του Ιωάννη του Μπριέν το διάστημα 1229-1237

## Γενεαλογία Λατίνων αυτοκρατόρων Κωνσταντινουπόλεως

## Τιτουλάριοι αυτοκράτορες
Μετά την κατάλυση της Αυτοκρατορίας το 1261, ο τίτλος συνέχισε να υφίσταται «στην εξορία» και να διεκδικείται από μια σειρά τιτουλάριων αυτοκρατόρων:
* 1261-1273 Βαλδουίνος Β΄
* 1273-1283 Φίλιππος Α΄
* 1283-1308 Αικατερίνη Α΄, μαζί με τον σύζυγό της Κάρολο Βαλουά από το 1301
* 1308-1346 Αικατερίνη Β΄, μαζί με τον σύζυγό της Φίλιππο του Τάραντα (Φίλιππος Β΄) το διάστημα 1313-1332
* 1346-1364 Ροβέρτος Β΄
* 1364-1373 Φίλιππος Γ΄
* 1373-1383 Ιάκωβος των Μπω

Ο Ιάκωβος κληροδότησε τους τίτλους του στον δούκα Λουδοβίκο Α΄ του Ανζού, αλλά ο Λουδοβίκος και οι απόγονοί του δεν τους χρησιμοποίησαν ποτέ.

## Δείτε επίσης
* Ρωμανία

## Παραπομπές


## Εξωτερικοί σύνδεσμοι
* 


Κατηγορία:Διάδοχα κράτη της Βυζαντινής Αυτοκρατορίας
Κατηγορία:Αυτοκρατορίες
Κατηγορία:Σταυροφορικά κράτη
Κατηγορία:Πρώην κράτη των Βαλκανίων
Λατινικη
Ilyushin Il-18

thumb|200px
Το **[[Ilyushin]] Il-18** (ρωσικά: Илью́шин Ил-18, όνομα αναφοράς του ΝΑΤΟ: Coot) ήταν ένα Σοβιετικό τετρακινητήριο ελικοφόρο επιβατικό αεροσκάφος μεσαίων αποστάσεων.

Ήταν ένα μεγάλο αεροσκάφος turboprop που πέταξε για πρώτη φορά το 1957 και έγινε ένα από τα πιο γνωστά και πιο ανθεκτικά σοβιετικά αεροσκάφη της εποχής του. Το Il-18 ήταν ένα από τα κύρια αεροσκάφη στον κόσμο για αρκετές δεκαετίες και εξήχθη ευρέως. Λόγω της αντοχής του αεροσκάφους, πολλά αροσκάφη πραγματοποίησαν πάνω από 45.000 ώρες πτήσης και ο τύπος παραμένει λειτουργικός τόσο σε στρατιωτικές όσο και (σε μικρότερο βαθμό) πολιτικές ικανότητες. Ο διάδοχος του Il-18 ήταν το αεροσκάφος J-62 μεγάλων αποστάσεων.

Il-018
Κατηγορία:Πολιτικά αεροσκάφη
Βασίλης Νικολαΐδης

Ο **Βασίλης Νικολαΐδης** (Αθήνα, 19 Ιουνίου 1954) είναι Έλληνας τραγουδοποιός.

## Βιογραφικά στοιχεία
Γεννήθηκε στην Αθήνα, σπούδασε στη Νομική Σχολή του Πανεπιστημίου Θεσσαλονίκης και εργάζεται ως δικηγόρος. Πρωτοεμφανίστηκε στην ευρύτερη ελληνική μουσική σκηνή το 1981 στους Αγώνες ελληνικού τραγουδιού Κέρκυρας, που διοργάνωσε ο Μάνος Χατζιδάκις. Ο Βασίλης Νικολαΐδης ήταν ναύτης όταν δέχτηκε κάποιο απόγευμα, που ήταν με εξόδου στο σπίτι του, τηλεφώνημα από τον Μάνο Χατζιδάκι ο οποίος τον ενημέρωσε πως τα τραγούδια που έστειλε για συμμετοχή στους πρώτους Αγώνες της Κέρκυρας ανταποκρίθηκαν στις απαιτήσεις της κριτικής επιτροπής. Τα τραγούδια «Οδός Σανταρόζα» και «Δωμάτιο Χρωματιστό» ξεχώρισαν και βραβεύθηκαν.

Ο Βασίλης Νικολαΐδης έχει κυκλοφορήσει προσωπικούς δίσκους σε δική του μουσική, στίχους και ερμηνεία. Συμμετείχε επίσης στιχουργικά και ερμηνευτικά σε δίσκους των *Χάνομαι γιατί Ρεμβάζω*. Έγραψε τους στίχους του δίσκου *Το νησί των λωτοφάγων* (1990) σε μουσική του Στάμου Σέμση και ερμηνεία της Έλλης Πασπαλά.

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες στιχουργοί
Beriev A-50

[right|thumb|SKIP - μεταγενέστερη έκδοση του [Beriev A-50]]

Το **[[Beriev]] A-50** (Ρωσικά:**Шмель**,*Shmel*, *μέλισσα*), (κωδικός NATO: **Mainstay**) είναι ένα Ρωσικό αεροσκάφος εναέριας προειδοποίησης, βασισμένο στο στρατιωτικό μεταφορικό Ilyushin Il-76. Σχεδιάστηκε ως αντικαταστάτης του Tupolev Tu-126 (παραλλαγή του βομβαρδιστικού Tupolev Tu-95). Το Α-50 πέταξε για πρώτη φορά το 1980 και εντάχθηκε στην Αεροπορία της Σοβιετικής Ένωσης το 1984. Μέχρι το 1992, 40 αεροσκάφη είχαν κατασκευαστεί.

## Γενικά Στοιχεία

Το 15-μελές πλήρωμα διαχειρίζεται τις πληροφορίες που παρέχει το ραντάρ παρακολούθησης "Liana", η δισκοειδής κεραία του οποίου είναι τοποθετημένη στο πίσω και πάνω μέρος της ατράκτου, σε ειδική βάση. Η διάμετρος της κεραίας είναι 9 m.

To A-50 μπορεί να ελέγχει ταυτόχρονα ως και 10 μαχητικά αεροσκάφη. Μπορεί να πετάει μέχρι 4 ώρες, 1.000 χλμ. από τη βάση του. Το Μέγιστο Βάρος Απογείωσης είναι 190 τόνοι. Θεωρητικά, το Α-50 μπορεί να ανεφοδιαστεί στον αέρα από το τάνκερ Ilyushin Il-78. Στην πράξη όμως, οι αναταράξεις που προκαλούνται από το  Il-78 "χτυπάνε" τον δίσκο της κεραίας, με αποτέλεσμα να μεταφέρονται οι κλυδωνισμοί στο αεροσκάφος, οποτε και τίθεται θέμα ασφάλειας της πτήσης. 

250px|thumb|right|Σχέδιο τριών όψεων του Beriev A-50.

Το ραντάρ "Vega-M" (σχεδιασμένο από τη ΜΝΙΙΡ, Μόσχα, κατασκευασμένο από την ΝΡΟ Vega-M) μπορεί να ανιχνεύει ως 50 στόχους ταυτόχρονα σε ακτίνα 230 χλμ. Μεγάλοι στόχοι (π.χ. πλοία) μπορούν να εντοπίζονται σε ακτίνα 400 χλμ. Τα ηλεκτρονικά συστήματα του Α-50, αναπτύχθηκαν από την Beriev, παρ' ότι η πλατφόρμα είναι της Ilyushin.

Τα κοινά στοιχεία του Α-50 με τα αντίστοιχα αεροσκάφη AWACS είναι η δυνατότητα του ραντάρ για ανίχνευση εναέριων και θαλάσσιων στόχων από πολύ χαμηλό υψόμετρο, σύνδεση με Αυτοματοποιημένα Συστήματα Ελέγχου, καθοδήγηση πολεμικών αεροσκαφών, καθοδήγηση αντιπυραυλικής άμυνας, ανεφοδιασμός εν-πτήση κ.ά.

## Εκδόσεις

* **A-50U** - αναβαθμισμένη έκδοση
* **SKIP** - *Airborne Measure and Control Point*. Επιπλέον εξοπλισμός στο κάλυμμα του ραντάρ. Διατήρηση της θέσης του πλοηγού.

### A-50I

Ειδική έκδοση για την Κίνα, πρόκειται για το πρώτο μοντέλο εξαγωγής του Α-50, και το μοναδικό μέχρι τώρα. Στη συνέχεια οι Κινέζοι ανέπτυξαν τα δικά τους Α-50 (πάλι χρησιμοποιώντας Ilyushin Il-76, αλλά με την ονομασία *'Α-50Ι*. Οι κινητήρες τους είναι οι Soloviev D-30 που χρησιμοποιούνται και στην (πολιτική) εμπορευματική έκδοση του Ilyushin Il-76.

## Δείτε Επίσης

*AWACS
*Beriev
*Ilyushin

## Εξωτερικοί σύνδεσμοι

* www.aviation.ru

A
Κατηγορία:Αεριωθούμενα στρατιωτικά αεροσκάφη
A-50
Ilyushin Il-76

thumb|250px|Ilyushin Il-76T
[thumb|right|250px|Ilyushin Il-76 της [Ινδία|Ινδικής Πολεμικής Αεροπορίας στην Χαβάη, με προσωπικό της Ι.Π.Α. και της Πολεμικής Αεροπορίας των ΗΠΑ.]]

Τετρακινητήριο τζετ εμπορευματικό αεροσκάφος της Ρωσικής **[[Ilyushin]]**. Σχεδιάστηκε ως κύριο στόχο την αερομεταφορά στρατιωτικού υλικού και εξοπλισμού.

## Εξωτερικοί σύνδεσμοι
* 

Il-076
Κατηγορία:Μεταγωγικά αεροσκάφη
Κατηγορία:Αεριωθούμενα στρατιωτικά αεροσκάφη
Αμοιβαιότητα

Ο όρος **Αμοιβαιότητα** απαντάται περισσότερο ως διεθνής όρος και ιδιαίτερα συνήθης στη φρασεολογία της Διπλωματίας.

Πρόκειται για την "Αρχή της αμοιβαιότητας" όπως σαφέστερα προσδιορίζεται, κατά την οποία μϊα Πολιτεία (Χώρα) αναγνωρίζει σε άλλη δικαιώματα, ή που μπορεί και να αναδέχεται υποχρεώσεις έναντι άλλης, υπό την προϋπόθεση όμως της αναγνώρισης από την ετέρα ίσων δικαιωμάτων ή υποχρεώσεων έναντι αυτής.

Η "Αρχή της αμοιβαιότητας" μπορεί να απορρέει είτε εκ συμβατικού όρου συμφωνίας ή συνθήκης (ως ρήτρα αμοιβαιότητας) είτε ως «γενικά παραδεδεγμένος κανόνας του Διεθνούς Δικαίου».

Η αρχή της αμοιβαιότητας αποκλείεται ρητά εντός της Ευρωπαϊκής Ένωσης: κράτος-μέλος δεν μπορεί να αρνηθεί να εκπληρώσει υποχρεώσεις του που απορρέουν από το Κοινοτικό Δίκαιο επικαλούμενο την άρνηση συμμόρφωσης άλλου κράτους-μέλους.

Κατηγορία:Διεθνές Δίκαιο
*
Ilyushin Il-80

Το **Ilyushin Il-80** (ονομασία αναφοράς NATO: «**Maxdome**») είναι σοβιετικό/ρωσικό αεροσκάφος Διοίκησης και Ελέγχου (αγγλ. Command and Control, C2). Πρόκειται για ειδικά διαμορφωμένη έκδοση του τετρακινητήριου αεριωθούμενου επιβατηγού Il-86.

## Σχεδιασμός και ανάπτυξη
Φημολογείται πως η πρώτη πτήση μη τροποποιημένου αεροσκάφους έγινε το 1985. Η παρθενική πτήση τροποποιημένου Il-80 πραγματοποιήθηκε στις 5 Μαρτίου 1987 και την ίδια χρονιά ξεκίνησε η παράδοση των τεσσάρων συνολικά αεροσκαφών αυτού του τύπου, που έλαβαν τους αριθμούς CCCP-86146 έως CCCP-86149 της πολιτικής αεροπορίας. Τα αεροσκάφη φωτογραφήθηκαν για πρώτη φορά από δυτικούς παρατηρητές το 1992.

Στόχος του Il-80 είναι να εξυπηρετήσει ως κέντρο ελέγχου και διοίκησης του Ρώσου Προέδρου και άλλων αξιωματούχων σε περίπτωση πυρηνικού πολέμου. Ο ρόλος του είναι δηλαδή όμοιος με του αμερικανικού Boeing E-4B. Προκειμένου να προστατευθεί από το ωστικό κύμα καθώς και από την ηλεκτρομαγνητική ακτινοβολία που εκλύεται από τις πυρηνικές εκρήξεις, το Il-80 δεν έχει εξωτερικά παράθυρα εκτός από το πιλοτήριο. Επίσης διατηρούνται μόνο δύο από τις αρχικές θύρες.

Όπως και το αμερικανικό E-4B, το Il-80 διαθέτει ένα προηγμένο σύστημα δορυφορικών επικοινωνιών Στο πίσω και κάτω μέρος του αεροσκάφους βρίσκεται ειδική κεραία για λήψη και μετάδοση σημάτων σε πολύ χαμηλές συχνότητες ([αγγλ. Very Low Frequency - VLF). Αυτή η κεραία πιθανότατα υπάρχει ώστε να καταστεί δυνατή η επικοινωνία με τα υποβρύχια βαλλιστικών πυραύλων και τα αεροπλανοφόρα.

## Επιχειρησιακή ιστορία
Με την ολοκλήρωση της κατασκευής τους, τα τέσσερα Il-80 παραδόθηκαν στην 8η Αεροπορική Μεραρχία Ειδικών Επιχειρήσεων με έδρα την αεροπορική βάση Τσκαλόφσκι κοντά στη Μόσχα. Το 2011 παρέμεναν επιχειρησιακά τρία αεροσκάφη, όλα τους στα χρώματα της Aeroflot. Μελλοντικά αναμένεται η αντικατάστασή τους από νέα αεροσκάφη βασισμένα στο επιβατηγό Ilyushin Il-96-400M.

## Χρήστες
; Ρωσία
: Ρωσική Πολεμική Αεροπορία

## Δείτε επίσης
;Συγκρίσιμα αεροσκάφη
* Boeing E-4
* Northrop Grumman E-8 Joint STARS
* TACAMO
* Tu-214PU

## Σημειώσεις


## Παραπομπές


## Πηγές
*Rendall, David. *Jane's Aircraft Recognition Guide, 2nd edition*, 1999.  ISBN 0-00-472212-4
*Taylor, Michael J.H. *Brassey's World Aircraft & Systems Directory 1999-2000*, 2000.  ISBN 1-85753-245-7

## Εξωτερικοί σύνδεσμοι

* Φωτογραφία του αεροσκάφους με νηολόγιο RA-86149 στον ιστότοπο airliners.net

Il-080
Κατηγορία:Αεριωθούμενα στρατιωτικά αεροσκάφη
Κατηγορία:Αεροσκάφη Διοίκησης και Ελέγχου